Document ID: 31992R3835

ΚΑΝΟΝΙΣΜΟΣ (ΕΟΚ) αριθ. 3835/92 ΤΗΣ ΕΠΙΤΡΟΠΗΣ της 28ης Δεκεμβρίου 1992 σχετικά με την τροποποίηση του κανονισμού (ΕΟΚ) αριθ. 3817/90 για τον καθορισμό λεπτομερών κανόνων εφαρμογής του συμπληρωματικού μηχανισμού των συναλλαγών για ορισμένα προϊόντα του τομέα των αυγών και των πουλερικών τα οποία προορίζονται για την Πορτογαλία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 για τον καθορισμό λεπτομερών κανόνων εφαρμογής του συμπληρωματικού μηχανισμού των συναλλαγών (1), όπως τροποποιήθηκε από τον κανονισμό (ΕΟΚ) αριθ. 3296/88 (2), και ιδίως το άρθρο 7 παράγραφος 1,
τον κανονισμό (ΕΟΚ) αριθ. 3792/85 του Συμβουλίου της 20ής Δεκεμβρίου 1985 για τις συμφωνίες που διέπουν τις εμπορικές συναλλαγές μεταξύ Ισπανίας και Πορτογαλίας και έχουν ως αντικείμενο γεωργικά προϊόντα (3), όπως τροποποιήθηκε τελευταία από τον κανονισμό (ΕΟΚ) αριθ. 3296/88, και ιδίως το άρθρο 13,
Εκτιμώντας:
ότι ο κανονισμός (ΕΟΚ) αριθ. 3817/90 της Επιτροπής της 19ης Δεκεμβρίου 1990 για τον καθορισμό λεπτομερών κανόνων εφαρμογής του συμπληρωματικού μηχανισμού των συναλλαγών για ορισμένα προϊόντα του τομέα των αυγών και πουλερικών, τα οποία προορίζονται για την Πορτογαλία (4), όπως τροποποιήθηκε τελευταία από τον κανονισμό (ΕΟΚ) αριθ. 3773/91 (5), καθορίζει τα ενδεικτικά ανώτατα όρια των εισαγωγών στην Πορτογαλία ορισμένων προϊόντων του τομέα των αυγών και πουλερικών για το 1992- ότι πρέπει να καθορισθούν ενδεικτικά ανώτατα όρια για το 1993-
ότι, για να διευκολυνθούν οι συναλλαγές αυγών καταναλώσεως με την Πορτογαλία, πρέπει να αυξηθούν οι ανώτατες ποσότητες που μπορούν να ζητηθούν από ένα εμπορευόμενο ανά εβδομάδα-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αυγών και Πουλερικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3817/90 τροποποιείται ως εξής:
1. Στο άρθρο 5, πρώτη περίπτωση, η ένδειξη "20 τόνοι" αντικαθίσταται από την ένδειξη "60 τόνοι".
2. Το παράρτημα του κανονισμού (ΕΟΚ) αριθ. 3817/90 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Δεκεμβρίου 1992.

Labels: 3
18
17